Erhverv

I home I Geomorfologi I Bjergkædedannelse I Ørkendannelse I Jordbund I Klima I Havstrømme I El Niño - La Niña I Befolkning I Bebyggelse I Erhverv I

Lidt over en tredjedel af befolkningen indgår i arbejdsstyrken; heraf er en tredjedel kvinder. //Landbruget// beskæftiger 13,6% af den erhvervsaktive befolkning, men sektoren har mindre betydning for økonomien. Kun godt 2% af arealet er dyrkbart, langt det meste i den frugtbare Centralregion. Under de gunstige klima- og jordbundsforhold her avles bl.a. hvede, majs, vin, frugt og grøntsager. Mod syd er især kartofler, korn og bønner vigtige afgrøder ved siden af græs, som er basis for en betydelig kvæg- og fåreavl. //Fiskeri.// Med sin lange kyststrækning står Chile sammen med Peru for en stor del af Sydamerikas fiskeri. Den kolde Humboldtstrøm blandes med varmere vand ud for kysten og danner basis for et rigt fiskeri, især efter ansjoser. Størstedelen af fangsten forarbejdes til fiskemel og eksporteres. Chile er verdens største producent og eksportør af fiskemel. Under Pinochet-regimet stimuleredes denne valutaskabende virksomhed med overfiskeri til følge. Flere fiskearter er nu truede; dette gælder også den værdifulde loco-musling, der har sin eneste forekomst ved Chiles sydlige kyster. Også søpindsvin, torsk og tang trues af rovdrift, og kvoteordninger er iværksat. //Industrisektoren// beskæftiger 23,4% af den erhvervsaktive befolkning og bidrager med knap 50% af BNP. Allerede før 2. Verdenskrig udvikledes en ret omfattende industri baseret på konsumvarer. Den lette industri er især lokaliseret i og omkring Santiago, som også rummer hovedparten af maskin- og elektronikindustrien. I 1980'erne skete der en vækst i den eksportrettede industri og i sværindustrien. Det store industrikompleks //San Vicente// i Concepciónområdet er bygget op siden 1950 og omfatter jern- og stålværk, olieraffinaderi og petrokemisk industri. I landets tredje betydende industriområde Valparaíso findes også petrokemisk industri foruden konsumvareindustri. Endelig er der papirindustri omkring Bío-Bío-floden. //Minedrift.// 2% af arbejdsstyrken er beskæftiget ved minedrift; det er mere end i næsten alle andre lande. I det nordlige Chile findes 40% af verdens kobberreserver, og kobber udgør ofte op mod halvdelen af eksporten. Endvidere er der rige forekomster af salpeter (til kunstgødning, chilesalpeter), jern, kul, svovl, guld, sølv og mangan. Hovedparten af verdens jodproduktion kommer fra Chile. Olieproduktionen er ubetydelig, men der er betydelige naturgasforekomster på Tierra del Fuego længst mod syd. Her er også kulproduktion. Som andre erhverv hæmmes minesektoren af landets enorme afstande og den begrænsede infrastruktur. Hovedruten gennem landet er Panamerican Highway, som fra Peru forbinder Puerto Montt i syd med Arica i nord og fortsætter til Peru. Jernbanenettet er bygget i forskellige sporvidder; det er stærkt nedslidt og udnyttes kun i Santiagoområdet og sydpå. Syd for Puerto Montt forbinder kun fly- og skibstrafik byerne. (Kilde)

media type="youtube" key="4cedSZhRVWk" height="500" width="1000"



I home I Geomorfologi I Bjergkædedannelse I Ørkendannelse I Jordbund I Klima I Havstrømme I El Niño - La Niña I Befolkning I Bebyggelse I Erhverv I